ไทยพบผู้ติดเชื้อ “โควิด” ใหม่ 19 รายรวด มาจาก 11 ประเทศ ดันยอดป่วยสะสม 3,961 คน
ไทยพบผู้ติดเชื้อ “โควิด” ใหม่ 19 รายรวด มาจาก 11 ประเทศ ดันยอดป่วยสะสม 3,961 คน
ไทยพบผู้ติดเชื้อ “โควิด” ใหม่ 19 รายรวด มาจาก 11 ประเทศ ดันยอดป่วยสะสม 3,961 คน
27 พ.ย. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (27 พ.ย.63) ว่า พบผู้ป่วยยืนยันติดเชื้อรายใหม่เพิ่ม 19 ราย เดินทางมาจากต่างประเทศ และเข้าพักยังสถานที่กักกันที่รัฐจัดให้ (State Quarantine) ประกอบด้วย อินเดีย 2 ราย , สวีเดน 1 ราย , สหรัฐอเมริกา 3 ราย , เยอรมนี 2 ราย , สหราชอาณาจักร 1 ราย , อิตาลี 1 ราย , ลักเซมเบิร์ก 1 ราย , โอมาน 1 ราย , ซาอุดิอาระเบีย 4 ราย , จอร์เจีย 2 ราย และโปแลนด์ 1 ราย
รายที่ 1 และ 2 มาจากอินเดีย รายแรกเป็นชายสัญชาติอินเดีย อายุ 32 ปี อาชีพพนักงานบริษัท และชายสัญชาติอินเดีย อายุ 44 ปี อาชีพวิศวกร เข้าพัก ASQ ในกรุงเทพฯ
รายที่ 3 มาจากสวีเดน เป็นหญิงไทย อายุ 31 ปี อาชีพพนักงานนวด เข้าพัก ASQ ในกรุงเทพฯ
รายที่ 4 และ 5 มาจากเยอรมนี เป็นหญิงไทย อายุ 26 และ 52 ปี เข้าพัก SQ ในจังหวัดชลบุรี
รายที่ 6 มาจากอิตาลี เป็นชายสัญชาติอิตาลี อายุ 42 ปี อาชีพโปรแกรมเมอร์ เข้าพัก ASQ ในกรุงเทพฯ
รายที่ 7 มาจากโอมาน เป็นชายสัญชาติโอมาน อายุ 69 ปี อาชีพนักธุรกิจ เข้าพัก AHQ ในจังหวัดสมุทรปราการ
รายที่ 8 และ 9 มาจากจอร์เจีย เป็นหญิงไทย อายุ 30 ปี อาชีพพนักงานนวด และหญิงไทย อายุ 37 ปี อาชีพธุรกิจส่วนตัว เข้าพัก SQ ในจังหวัดชลบุรี
รายที่ 10 มาจากโปแลนด์ เป็นชายไทย อายุ 41 ปี เข้าพัก SQ ในจังหวัดชลบุรี
รายที่ 11 มาจากสหราชอาณาจักร เป็นหญิงไทย อายุ 27 ปี อาชีพธุรกิจส่วนตัว เข้าพัก SQ ในกรุงเทพฯ
รายที่ 12 มาจากลักเซมเบอร์ก เป็นชายไทย อายุ 30 ปี อาชีพเชฟ เข้าพัก ASQ ในกรุงเทพฯ
รายที่ 13, 14 และ 15 มาจากสหรัฐอเมริกา เป็นชายไทย อายุ 30 และ 75 ปี เข้าพัก SQ ในกรุงเทพฯ อีกรายเป็นชายสัญชาติอเมริกัน อายุ 61 ปี เข้าพัก ASQ ในกรุงเทพฯ
รายที่ 16, 17, 18 และ 19 มาจากซาอุดิอาระเบีย เป็นนักเรียนชายไทย อายุ 5 และ 10 ปี อีกสองรายเป็นนักเรียนหญิงไทย อายุ 12 ปี และครูหญิงไทย อายุ 40 ปี เข้าพัก SQ ในจังหวัดชลบุรี
ทั้งนี้ ส่งผลให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 3,961 ราย เป็นผู้ป่วยที่ติดเชื้อภายในประเทศ 2,454 ราย ผู้ที่เดินทางจากต่างประเทศ 1,507 ราย อยู่ในสถานกักกันที่รัฐจัดให้ 1,000 ราย มีผู้ป่วยรักษาหายเพิ่ม 2 ราย รวมผู้ป่วยที่รักษาหายแล้ว 3,790 ราย ยังมีผู้ป่วยรักษาตัวอยู่ในโรงพยาบาล 111 ราย ไม่มีผู้เสียชีวิตเพิ่ม ผู้เสียชีวิตสะสมยังคงอยู่ที่ 60 ราย